cyanic-selkie/wikianc huggingface dataset:
בשר
הקפאת בשר
בשר קפוא נשמר למשך חודשים רבים. הקפאה והפשרה משנים את מרקם הבשר. כאשר הבשר מוקפא במהירות נוצרים גבישי קרח קטנים בתוך סיבי השריר ולכן השינוי בתכונות הפיזיקליות קטנה יותר מאשר הקפאה איטית בה גבישי קרח גדולים עשויים לקרוע את הסיבים, אובדן המשקל בהפשרה (טפטוף) גדול יותר כשההקפאה איטית. לכן, משתדלים מפעלים להקפיא את הבשר בשיטות מהירות, קצב הקפיאה תלוי בטמפרטורת המקפיא, בגודל הנתח ובצורתו. עם זאת, החזקת הבשר הקפוא בטמפרטורה גבוהה מדי ושינויי טמפרטורה עשויים לגרום לגדילת גבישי הקרח (כך שעולה איבוד המים בהפשרה) ולדהנטורציה של חלבונים. מידת איבוד המים בהפשרה תלוי גם בקצב ההפשרה, משך האחסון בהקפאה, שטח הפנים של הנתח ומידת הכיווץ של השריר בשחיטה ובתחילת ההקפאה. בשר בקר ישמור על איכות טובה כשנה בהקפאה אם הטמפרטורה נשמרת בין 18°- ל־23°-. כדי למנוע התייבשות ושינוי צבע בזמן האחסנה בהקפאה האריזה צריכה להיות הדוקה: למנוע דיפוזיה של מים וחדירת חמצן.
עונת 2013/2014 ביורוקאפ
מתכונת התחרות
בשלב הבתים השתתפו 41 קבוצות ו-7 קבוצות שירדו מיורוליג. 48 קבוצות אורגנו ב-8 בתים. 24 קבוצות החזקות של הבתים שיחקו שלב בתים נוסף כאשר בבתים נכללו עוד 8 קבוצות שירדו מיורוליג. בהמשך 16 קבוצות המשיכו לפלייאוף שנערך בשיטת משחק בית/משחק חוץ כולל סדרת משחקי הגמר.
מלקולם אקס (סרט)
עלילה
בזה אחר זה נעמדים כמה מתלמידיה וקוראים, "אני מלקולם אקס!" הסצנה מתחלפת לתלמידים אפריקנים שמחקים את התלמידים האמריקנים. הסרט מגיע אל סופו בהראותו את נלסון מנדלה, האקטיביסט שהתנגד לאפרטהייד ונשיאה לעתיד של דרום אפריקה מצטט אחדים מנאומיו של מלקולם אקס.
הבקשה למראיינים שחורים
לוס אנג'לס טיימס דחו את הבקשה, אולם עיתונים אחרים נאותו לכך, בכללם Premiere, ווג, Interview ורולינג סטון. לוס אנג'לס טיימס הסבירו שהם לא מציבים תנאי לעיתונאי. העורך של Premiere ציין שהבקשה חוללה דיונים פנימיים שהסתיימו בשינויים בכתב העת: "אם הייתה לנו היסטוריה של מתן כתבות לעיתונאים שחורים היינו בעלי עמדה חזקה יותר. אבל לא זה המצב, ניצב בפנינו אתגר מעניין. הדבר גרם לכמה שינויים בסגל. שכרנו עיתונאי שחור ועורך שחור."
הצילומים
מלקולם אקס היה הסרט הלא-תיעודי הראשון, והסרט האמריקני הראשון, שקיבל רשות לצלם במכה (או בתוך מסגד אל-חראם) צוות צילום שנייה נשכר לצלם במכה מכיוון שלא-מוסלמים, כמו ספייק לי, לא הורשו להיכנס לתוך העיר. לי נאבק קשה מאוד על-מנת להשיג אישור לצילומים במכה, אבל האחים וורנר לא נתנו את הכסף לצילום באתר. במקור, דובר על צילום באתרים בניו ג'רזי בשביל הקטע במכה. בסופו של דבר, לי קיבל את הכסף וגם את הרשות לקטע של מכה.
קבלת הסרט
הסרט גרף הכנסות של 9,871,125 דולר בשבוע הפתיחה וסיים שלישי אחרי "שכחו אותי בבית 2" (30 מיליון דולר) ו"דרקולה" (15 מיליון דולר). לפי האתר Box Office Mojo, הסרט סיים את סבב הקרנתו בהכנסות של $48,169,610.
Shigella
חיידקי Shigella גורמים למחלות הדיזנטריה והשיגלוזיס בבני אדם ובפרימטים נוספים. כמות החיידקים הנדרשת להדבקה תלויה בגיל ובמצבו הבריאותי של הנדבק. המחלה נגרמת כאשר מספר חיידקים חוברים לדופן הרקמה הרירית של המעי. אחרי החדירה, החיידקים מתרבים בתוך התאים ועוברים לתאים נוספים, עד להרס של הרקמה כולה. קיימים זנים של Shigella אשר מייצרים רעלן, הדומה לזה של Escherichia coli.
קיקי דניאלסון
ביוגרפיה
מ-2001 ועד 2004 הייתה חברה בהרכב "Kikki, Bettan & Lotta".
ב-1984 נישאה לגיטריסט קייל רוס.
מקס ליברמן
קורות חיים
ליברמן נהג לצייר ציורים המתעדים את חיי הכפר, דמויות איכרים, את עבודתו ואת חייו האישיים. בברלין, מ-1884 ואילך, נחשב לאחד מהאמנים החשובים של האימפרסיוניזם הגרמני. רישומיו נעשו נמרצים יותר, לוח צבעיו עשיר וציורו ריאליסטי. הוא זכה למעמד רם והיה מקץ זמן קצר לבר-סמכא העליון של גרמניה בשאלת מהותה והתפתחותה של האמנות הצרפתית. בברלין התפרסם ליברמן בעיקר כצייר דיוקנאות. ציוריו קרובים בסגנונם וברוחם לעבודותיו של אדואר מאנה, בהן ידע לאחד מלאכה מושלמת עם ניתוח פסיכולוגי מעמיק. ליברמן היה גם אמן גרפיקה חשוב ביותר. ביצירותיו המאוחרות שימשו החיים הבורגניים וגינתו באזור ונזה, מוטיבים מרכזיים בציוריו.
בעזרת הכסף הרב שירש מאביו, רכש ליברמן אוסף נכבד של יצירות אימפרסיוניסטיות צרפתיות. משנת 1899 ועד 1911 ליברמן, יחד עם לוביס קורינת ומקס סלפוגט, הוביל תנועה אוונגרדית שנקראה "הזֶצֶסיון הברלינאי" שקראה תיגר על הממסד האמנותי של תקופתו. גם חברו יעקב נוסבאום הצטרף לתנועה. החדשנות של חברי הקבוצה התבטאה בהתקדמות אף מעבר להבעה האימפרסיוניסטית, ופתחה את הדרך לאקספרסיוניזם הגרמני. ב-1910 עברה המשפחה לבית הקיץ (כיום, "וילה ליברמן") לחופי אגם ואנזה.
כנסיית עמנואל
כנסיית עמנואל (בגרמנית: Immanuelkirche) היא כנסייה לותרנית השוכנת ברח' בר הופמן מספר 15 במושבה האמריקאית-גרמנית ביפו, שנבנתה בשנת 1904. בכנסייה מתקיימים טקסים בעברית ובאנגלית במהלך סוף השבוע, ופעילויות נוספות כמו קונצרטים בעוגב לציבור ושיעורי תנ"ך בימים אחרים.
יעקב משה ספיר
הרב יעקב משה ספיר (ה'תרכ"ד, 1864 – כ' באייר ה'תרצ"ד, 1934) היה רבה של העיר סאראטוב שברוסיה ובסוף ימיו מרבני פתח תקווה.
יחסי בחריין–ישראל
מ"הסכמי אברהם" ואילך
בספטמבר 2020 אישרה רשות התעופה האזרחית בבחריין את בקשת איחוד האמירויות הערביות לאפשר לכלל הטיסות המגיעות לאמירויות, ולאלה היוצאות ממנה לעבור במרחב האווירי של בחריין, כולל מישראל. בספטמבר 2020 פורסם כי בחריין תחתום על הסכם כינון יחסים דיפלומטים מלאים עם ישראל. המדינות חתמו על הסכם אברהם ועל הסכם שהוגדר כהצהרת שלום. כמו כן, דווח שישראל הפעילה משרד אינטרסים במנאמה מאז חתימת הסכמי אוסלו, שעל בסיסו תוכננה לקום שגרירות.
שיתוף פעולה כלכלי ותרבותי
ב-2 בדצמבר 2020 חתמה שרת התיירות אורית פרקש-הכהן עם מקבילה מבחריין על הסכם לשיתוף פעולה בתחום התיירות.
שיתוף פעולה ביטחוני
התקיים שיתוף פעולה מודיעיני בין המדינות.
האיש שרצה להיות מלך (סרט)
הפקה
הבמאי ג'ון יוסטון תכנן להפיק את הסרט מאז שנות החמישים אך לא הצליח לממש זאת. הוא ייעד לתפקידים הראשיים שורה של כוכבי קולנוע - קלארק גייבל והמפרי בוגרט, ברט לנקסטר וקירק דאגלס וגם ריצ'רד ברטון ופיטר או'טול. בשנות השבעים פנה אל רוברט רדפורד ופול ניומן, אך ניומן שכנע אותו לתת את התפקידים הראשיים לשחקנים בריטיים והציע לו לפנות אל קונרי וקיין.
יוהאן גוטליב גולדברג
ביוגרפיה
גולדברג נשאר עם הרוזן קייזרלינג עד סביבות 1745 ונעלם מן הרשומות עד סביבות 1750, כשנכלל בקונצרט שמתאר וילהלם פרידמן באך במכתב משנת 1767. בשנת 1751 נשכר גולדברג לשירותו של הרוזן היינריך פון בריהל, ושם נשאר לשארית חייו הקצרים. הוא מת משחפת בגיל 29 ונקבר בדרזדן ב-15 באפריל 1756.
ריימונדו אורסי
קריירת משחק
אורסי החל את קריירת המשחק בקבוצת אינדפנדיינטה, שם התבטא כישרונו באגף שמאל. אורסי, שהיה שמאלי ברגלו, הפגין מהירות ודיוק. אורסי ניחן בהגבהות מדויקות וכן ביכולת כיבוש שערים, שהפכו אותו למסוכן בשני האגפים וכן בעמדות התקפה מרכזיות. הופעת הבכורה שלו הייתה ב-30 בנובמבר 1919, והוא המשיך לשחק בקבוצה עד לשנת 1928. אורסי זכה עם אינדפנדיינטה בשתי אליפויות ושלושה גביעים בארגנטינה, ויכולתו במדי נבחרת ארגנטינה באולימפיאדת אמסטרדם (1928) שכנעה את ראשי קבוצת יובנטוס האיטלקית להחתים את אורסי.
כופריים
מאפיינים של המשפחה
הפרי על פי רוב הלקט יבש, עם דפנות דקות עד עבות, המוקף בחלקו או במלואו בצינור פרח משתייר ולעיתים רחוקות גילדני או דמוי ענבה. הפרי מתפתח משני שחלילים מאוחים או יותר, וכדי לשחרר את זרעיו הוא נפתח עם הבשלתו לקשוות. צורות הפתיחה היא חוצת מגורה (loculicidal) או חוצת חיץ (septifragal) או באופן לא סדיר. לעיתים נדירות הפתיחה היקפית (circumscissile) או שאין פתיחה כלל. הזרעים בדרך כלל רבים, זעירים, לעיתים רחוקות מכונפים. הם ללא אנדוספרם (רקמת מזון המצויה בתוך זרעים לצדו של העובר או סביבו) לעיתים הם עטופים בציפה (רימון); העובר ישר, הפסיגים פרושים (מקופלים ברימון או בלגרסטרמיה), לעיתים קרובות בסיסם בעלי אוזניים או בצורת לב, עוטפים חלקית את השורשון הקצר, שמנוניים.
שמעון סרברניק
התקופה שלאחר המלחמה ועלייתו לישראל
בשנת 1978, כאשר צילם קלוד לנצמן את סרטו "שואה", הוא בחר בסרברניק כאחד מגיבוריו הראשיים. תמונתו של סרברניק שט בסירה על נהר הנר ומשמיע את השירים שזימר לנאצים בחלמנו נחרתה בזיכרונם של מיליוני צופים. במהלך הצילומים הוא נפגש עם בנו של האיכר הפולני אשר בחוותו הסתתר, וקיבל מידיו את השלשלאות שהסיר אביו מרגליו. בשנת 2001 תרם את האזיקים למוזיאון יד ושם. בנוסף, סייע למנהלת המוזיאון בחלמנו, ד"ר לוציה פיוליצקה נובק, בחפירות שהיא מנהלת במגמה לשחזר את מחנה ההשמדה, ועסק רבות במתן הרצאות לתלמידים.
מוריס וינצ'בסקי
ביוגרפיה
נולד ביאנובה שליד קובנה, ברוסיה (ליטא), והתחנך וגדל בעיר קובנה, שאליה עברה משפחתו. למד ב'חדר' יחד עם המלומד א. מ. לונץ. המשיך ללמוד בבית ספר רוסי. בשנת 1870 עבר לעיר וילנה לשם לימודים בבית המדרש לרבנים שבעיר, אך לאחר זמן קצר שב לקובנה והתמסר לחילוניות, לסוציאליזם ואף לניהיליזם. בווילנה פרסם ב-1873 את מאמרו העברי הראשון בעיתון "המגיד". הוא הושפע משירו של י. ל. קנטור, שיר סוציאליסטי ראשון לשירה המהפכנית היהודית אז. לפרנסתו השתקע בעיר אוריול שברוסיה ועבד שם בפקידות. וינצ'בסקי למד גרמנית ורוסית תוך עבודתו, ופרסם מאמרים בהמגיד. בשנת 1875 שב לקובנה והצטרף לזמן קצר לתנועה החברתית הרוסית הנארודניקים.
באחרית ימיו שב אל הכתיבה בעברית, השתתף בכתבי העת האמריקאים העבריים התורן והדאר, ואפילו כתב את טיוטת זכרונותיו בעברית. וינצ'בסקי נפטר בשנת 1932 ונקבר בניו יורק.
אלון נוימן
דיבוב
נוימן דיבב את יאקו וורנר בסדרה "אנימניאקס", כדורת (גראונדר) בסדרה "סוניק הקיפוד", מייקל ג'ורדן בסדרה "ספייס ג'אם", את באז שנות-אור בסרטי "צעצוע של סיפור" ובסרט הספין-אוף, את מלמן הג'ירף בסדרת סרטי "מדגסקר" ואת בוב פאר ב"משפחת סופר-על 2". בשנת 2019 דיבב את דמותו של העיט האדיר בסרט "אנגרי בירדס - הסרט 2".
מוזיקה
נוימן משתתף (כמתופף) בהרכב העכבישים מפלוטו, מופע מחווה לזמר דייוויד בואי.
השקעה
אסטרטגיה להשקעת עודפי מזומנים
אסטרטגיה להשקעת עודפי מזומנים מדריכה, מכוונת ומאפיינת פעולות ותהליכי קבלת החלטות של יחידים או ארגון לטווח קצר או ארוך תוך הקצאת המשאבים הנדרשים להשגת מטרות אלו. אסטרטגיית השקעת עודפי מזומנים היא מדיניות ההשקעה של הכסף הנזיל קרי מזומן או כספים המושקעים באפיקים קצרי מועד של עד שלושה חודשים. מטרת ההשקעה לזמן קצר היא שמירת הנזילות של היחיד או הארגון כדי לאפשר מתן מענה מהיר לתנאי השוק המשתנים והדינמיים. ניהול עודפי המזומנים נעשה בהתאם למדיניות ההשקעה ופרופיל הסיכון של היחיד או החברה. כדי לנהל אסטרטגיה זו מקובל לשמור על יחסי נזילות מסוימים, אשר מאפשרים למשקיע נטילת סיכון ברמה שהוגדרה.
יחסי יוון–סרביה
היסטוריה
בימי הביניים המוקדמים נסיכות סרביה הייתה מושא האימפריה הביזנטית. האתנוגנזה של הסרבים החלה בסביבה הביזנטית-סלאבית, חלק מהקהילה הביזנטית הרחבה יותר. במאות ה-11 וה-12 החלו הסרבים להילחם למען העצמאות, והתקוממו נגד הביזנטים. במאות שלאחר מכן הוכרה העצמאות של סרביה על ידי הביזנטים, והשתיים קיימו יחסים ידידותיים. הסרבים סייעו לביזנטים בקרב סרמיום (1167) ובקרב גליפולי (1312). מנואל הראשון מקונסטנטינופול הכיר בסאבה בתור הארכיבישוף הראשון של הסרבים. חלק מהמשפחות הביזנטיות חיפשו מקלט בסרביה בסוף המאה ה-14 ותחילת המאה ה-15, בעקבות הכיבושים של העות'מאנים. מהמדינאים הסרביים הבולטים ממוצא יווני נמנים ג'ניה קנטקוזינוס, דימיטרי קנטקוזין ומיהילו אנלוביץ'. שני הקיסרים הביזנטיים האחרונים היו ממוצא סרבי מצד אמם.
סתירה
יש אנשים שקשורים לחקר ההיסטוריה המוצאים את המונח "ידידות הלנית-סרבית" כאינו קיים. הדבר לא קשור ליחסים הנוכחיים של שתי המדינות, אלא למונח "ידידות יוונית-סרבית" עצמה שנראית לראשונה כנראה בשנת 1992 ולא לפני כן.
מטא-בדיון
למרות שנהוג לקשר מטא-בדיון עם יצירות מודרניות ופוסט-מודרניות מן המחצית השנייה של המאה ה-20, הרי שיצירות מטא-בדיוניות היו קיימות לפני התקופה המודרנית, למשל סיפורי קנטרברי מהמאה ה-14, טריסטרם שנדי של לורנס סטרן (המאה ה-18) או יריד ההבלים של ת'אקרי (המאה ה-19). את המונח טבע לראשונה הסופר האמריקאי ויליאם גאס בספרו Fiction and the Figures of Life (1970), בו הוא טוען כי מודעות גוברת של המחברים לתיאוריות ספרותיות וביקורתיות הביאה לעליה בשימוש במטא-בדיון. מבקר הספרות רוברט שולס הרחיב את הגדרתו של גאס את המטא-בדיון וכלל בה את ארבעת רכיבי הביקורת הספרותית (צורה, התנהגות, מבנה, פילוסופיה) הנכללים במטא-בדיון לכדי טכניקה ספרותית מובחנת.
קולנוע וטלוויזיה
טכניקות של מטא-בדיון קיימות גם במדיות אחרות, למשל בקולנוע ובטלוויזיה, על ידי שימוש מודע של היצירה הבדיונית לעצמה. דוגמאות לסרטי מטא-קולנועיים:
יחסי יוון–סרביה
תוכנית הקונפדרציה משנת 1992
למרות הקשרים המתוחים במהלך שלטונו של יוסיפ ברוז טיטו ביוגוסלביה, יחסי סרביה-יוון הגיעו למצב בו הוצעה ברצינות הקמת מדינה לסרבים ויוונים על ידי סלובודן מילושביץ' בשנת 1992. על פי ההצעה, יוון, סרביה ורפובליקת מקדוניה תהיינה כולן חברות בקונפדרציה המשולשת. בשנת 1994 הזמין מילושביץ' את ראש ממשלת יוון, אנדראס פפנדראו, לשקול את ההצעה ארוכת השנים של קונפדרציית אתונה - בלגרד - סקופיה. פפנדרו אפיין את הרעיון כ"הצעה מעניינת" אך ציין שטרם נבדקה. מנהיג מפלגת הדמוקרטיה החדשה מילטיאדיס אברט, שנפגש גם עם מילושביץ', אמר כי על כל מדינות הבלקן להצטרף לאיחוד האירופי. מנהיג מפלגת האביב הפוליטי אנטוניס סמאראס אמר כי "ההצעה מעניינת אך יש לבחון אותה ביסודיות". הצעות אלו לא הצליחו להשיג תגובה משמעותית מצד ממשלת יוון.
ג'ורג' בסט
ביוגרפיה
בסט נודע באורח חיים הולל ולא שמר על אורח חיים ספורטיבי לאורך כל הקריירה. שמו נקשר לבעיות שתייה ותקריות אלימות על המגרש, שלא הקטינו את האהדה הרבה שלה היה נתון השחקן. הוא אמר פעם באירוניה "הוצאתי הרבה כסף על אלכוהול, נשים ומכוניות מהירות, את כל השאר סתם בזבזתי". הרבה אומרים שלולא אורח חייו הפרוע היה מגיע להישגים של גדולי השחקנים בהיסטוריה של הכדורגל, שכן היה מוסכם על רבים כי ניחן בכישרון טבעי יוצא מן הכלל.
סאלו (מאכל)
במטבח
בשימוש בסאלו כשומן לטיגון נותרות פיסות קטנות של בשר פריך (באוקראינית "שקבארקי", קרי גלדי שומן) שמעטרים בהן מנות תפוחי אדמה או ורניקי.
בעור העבה שצמוד לשומן הסאלו משתמשים לציר מרק הבורשט, אך הוא אינו נאכל ונזרק לאחר הבישול.
אחמד חוסאם
קריירה
באייאקס אמסטרדם, ההולנדית, צבר מידו ממוצע של שער לכל שני משחקים, אך סבל מבעיית התאקלמות במועדון, שכללה חיכוכים עם מאמנו רונאלד קומאן, ודיווח שבמהלך ויכוח זרק זוג מספריים על חברו לקבוצה, החלוץ זלאטן איברהימוביץ'. הוא צבר 43 הופעות במדי נבחרת מצרים, אבל גם בה היו לו חיכוכים עם מאמן הנבחרת מרקו טארדלי. ב-2004 טען שהוא לא זמין למשחקי הנבחרת בגלל פציעה, על אף ששיחק במשחק ידידות בקבוצתו האיטלקית רומא 24 שעות בלבד מאוחר יותר. טארדלי הדיח אותו מיד מסגל הנבחרת והתאחדות הכדורגל המצרית הכריזה שהוא מושעה לצמיתות מהנבחרת.
מייקל דאמט
סר מייקל אנתוני הרדלי דאמט (אנגלית: Sir Michael Anthony Eardley Dummett) (27 ביוני 1925 – 27 בדצמבר 2011) היה פילוסוף בריטי. עסק בפילוסופיה בגישה האנליטית, ותרם רעיונות לנושא, במיוחד בשטחי הפילוסופיה של המתמטיקה, הפילוסופיה של הלוגיקה, הפילוסופיה של הלשון, והמטאפיזיקה. דאמט פיתח את ה-Quota Borda System להצבעה פרופורציונלית, המבוססת על שיטת בורדה, וכתב עבודות מלומדות על קלפי טארוט. נושאי התעניינות אחרים היו "חוק ההגירה", וכן דקדוק השפה האנגלית ושימושה. בשנת 1944 הוא התקבל לנצרות הקתולית, ונותר קתולי פעיל.
אחמד חוסאם
קריירה
בינואר 2014 הפך למאמן הצעיר ביותר בתולדות הליגה המצרית, כשמונה בגיל 30 למאמן קבוצת א-זמאלכ.
מייקל דאמט
עבודתו בפילוסופיה
עבודתו על הפילוסוף הגרמני גוטלוב פרגה זכתה לשבחים. ספרו "פרגה: פילוסופיה של השפה" (1973) נכתב לאורך שנים רבות, ונחשב כיום לקלאסיקה. הספר סייע בגילוי מחדש של עבודתו של פרגה, והשפיע על דור שלם של פילוסופים בריטים.
רצח העם בקליפורניה
העמים הילידים
נראה שהקבוצות האתניות השונות אמצו לעצמן אזורים וטריטוריות מסוימים. בתי הגידול והאקלים של קליפורניה מאפשר את הימצאותם של שפע בעלי חיים וצמחים, כולל ארנבים, אייליים, מגוון של דגים, פירות, שורשים ובלוטים. הילידים קיימו בעיקר אורח חיים של ציידים-לקטים, ונדדו ברחבי הטריטוריות שלהם במשך העונות על פי זמינותם של סוגים שונים של מזון.
המגע עם הספרדים
קליפורניה הייתה אחד האזורים האחרונים ביבשת אמריקה שיושבו. אנשי המיסיון הספרדי, בהנהגתו של המנהלן הפרנציסקני הוניפרו סרה והכוחות הצבאיים בפיקודו של גספר דה פורטולה, לא הגיעו לאזור עד 1769. המיסיון יועד להפיץ את האמונה הנוצרית בקרב הילידים באזור ולהקים מקומות לפיתוח משאבי האזור ותוצריו עבור האימפריה הספרדית. הספרדים בנו את סן דייגו דה אלקלה, הראשון מבין 21 המיסיונים שהוקמו באזור, במקום בו שוכנת כיום העיר סן דייגו, בחלק הדרומי של המדינה לאורך חוף האוקיינוס השקט. מוצבים צבאיים נבנו לצד המיסיונים כדי לשכן את החיילים שנשלחו להגן על המיסיונרים.
סטפן דיון
קריירה פוליטית
ב-27 בנובמבר, 6 שבועות בלבד לאחר הבחירות, איים דיון להפיל את הממשלה בהצבעת אי אמון, ואף חבר לשתי המפלגות האחרות באופוזיציה, על מנת להקים ממשלת קואליציה חלופית בראשותו, דבר שלא נעשה קודם לכן מעולם בהיסטוריה הקנדית. ראש הממשלה הרפר נפגש עם המושלת הכללית מיקאל ז'אן ושכנע אותה בצורך להקפיא את פעילות הפרלמנט עד סוף ינואר 2009, בקשה שנענתה בחיוב. בעקבות כישלונו בהקמת הממשלה החלופית גברה הביקורת על תפקודו של דיון, והוא נאלץ להקדים את התפטרותו. ב-10 בדצמבר 2008 נבחר לתפקיד במקומו מייקל איגנטייף. לאחר שגם איגנטייף הפסיד בבחירות התמנה לתפקיד ג'סטין טרודו שניצח בבחירות בשנת 2015 ומינה את דיון לשר החוץ בממשלתו. דיון הוחלף בינואר 2017 והוכרז כי הוא ימונה לשגריר קנדה לאיחוד האירופי וגרמניה. הוא החל בתפקידו בחודש מאי, אך בעקבות התנגדות של האיחוד לכך ששגריר אליהם יתפקד במקביל כשגריר למדינה מעמדו ירד לדרגה של "שליח מיוחד" לאיחוד.
פלורנס נייטינגייל
ביסוס מקצוע הסיעוד ואחרית ימיה
בשנת 1869 הקימה את הקולג' לרפואה לנשים בשיתוף עם אליזבת בלקוול. האחיות שהוכשרו בבתי הספר לאחיות על פי השיטה של נייטינגייל הפכו לחלק חשוב ומשמעותי בבתי חולים רבים.
שנאת זרים
התופעה מרכזית בתחום הפסיכולוגיה הפוליטית בעיקר משום שמחויבות אזרחים לערכים דמוקרטיים, ביניהם השוויון בין בני אדם אינה עולה בקנה אחד עם הנטייה להפלות ולהוקיע מיעוטים. דרושה הבנה מקיפה של התופעה על מנת לשפר את היציבות הפוליטית.
עירוי תאי דם אדומים
שימושים רפואיים
כאשר נשקלת האפשרות לעירוי תאי דם אדומים למטופל, מומלץ לקחת בחשבון את ההקשר הרפואי הכולל, ובין היתר את ההעדפה האישית ואת התחלופות האפשריות.
מחלות לב
קיימות פחות ראיות המצביעות על טווח אופטימלי לבעלי מחלות לב, כולל אלו הסובלים מהתקף לב. הקו המנחה המוצע הוא רף גבוה במקצת של רמת המוגלובין בדם- 80 מיליגרם לליטר, כל עוד המטופל לא עבר ניתוח לב.
ילדים
קיימים פחות ראיות לגבי רף מומלץ לעירוי תאי דם אדומים בקרב ילדים בהשוואה למבוגרים. התקיים רק מחקר בודד במדינויות שונות של רף עירויי תאי דם אדומים בקרב ילדים. במחקר זה נמצא כי כאשר רמות ההמוגלובין בקרב ילדים נמוכות מ70 מיליגרם לליטר, עירוי תאי דם אדומים מומלץ גם בקרב ילדים.
יחסי קוריאה הצפונית–רוסיה
יחסי קוריאה הצפונית–רוסיה הם היחסים הדו-צדדיים שבין קוריאה הצפונית לבין רוסיה.
יחסי ברית המועצות-קוריאה הצפונית
היחסים בין שתי המדינות החלו ב-12 באוקטובר 1948, כאשר ברית המועצות הכירה בקוריאה הצפונית.
שנות האלפיים
מפגש הפסגה הראשון בין רוסיה לקוריאה הצפונית התרחש לאחר מינויו של ולדימיר פוטין לנשיא רוסיה. במפגש נחתם הסכם משותף בין שתי המדינות.
נערת האווזים
סיפור עם בעל שם זהה של מחבר אחר מסביר את תופעת אווזי הבר על ידי נערת האווזים שלא שמרה על עדר האווזים שלה.
LK (חללית)
בדיקות
ה־LK נוסתה שלוש פעמים כשהיא לא מאוישת במסלול סביב כדור הארץ, תחת השמות קוסמוס 379, קוסמוס 398 וקוסמוס 434. הניסוי הראשון בוצע ב־24 בנובמבר 1970, השני ב־26 בפברואר 1971 והשלישי ב־12 באוגוסט 1971. בניסיונות אלו שוגרו החלליות על גבי משגר סויוז־L. כל שלוש הבדיקות הושלמו בהצלחה וה־LK הוכרז ככשיר למשימה לירח.
המועצה העליונה לביטחון לאומי
המועצה העליונה לביטחון לאומי (בפרסית: شورای عالی امنیت ملی, בתעתיק: שורא-י עאלי אמנית מלי) היא המועצה לביטחון לאומי של הרפובליקה האסלאמית של איראן. מזכירהּ הנוכחי הוא עלי שמח'אני. המועצה הוקמה במתכונתה הנוכחית לאחר תיקוני החוקה של 28 ביולי 1989.
כנסיית מאר מיכאל
היא פעלה מאז התקופה הביזנטית, אך נהרסה ונחרבה כמה פעמים. הכנסייה שנבנתה במאה ה-17, נחרבה ב-1963 בשרפה. לאחר שעמדה בהריסותיה במשך 30 שנה, נבנתה מחדש ונחנכה ב-1994.
הר אנדרסון (אנטארקטיקה)
ההר מתנשא לגובה של 1,504 מטרים מעל סביבתו.
גילוי ההר
ההר התגלה על ידי משלחת החקר חוצת ארץ מארי בירד, שנערכה בין השנים 1958–1957.
Full House (סדרת רשת)
הסדרה
כמו כן הסדרה משודרת בערוץ HOT Real וב-VOD של חברת HOT.
לויס וקלארק: הרפתקאותיו החדשות של סופרמן
שם הסדרה הוא פרפרזה על לואיס וקלארק.
תקציר העלילה
ב-17 במאי 1966, ג'ונתן ומרת'ה קנט צפו בחללית מתרסקת לתוך שדה מחוץ לעיירה סמולוויל שבקנזס. כאשר השניים התקרבו לחללית, הם מצאו שם תינוק ששמו קאל-אל, החליטו לאמץ אותו וקראו לו קלארק ג'רום קנט. עשרים ושבע שנים מאוחר יותר, קלארק עובר למטרופוליס ומתחיל לעבוד כעיתונאי במערכת העיתון "הדיילי פלאנט". עורך העיתון (והבוס של לויס וקלארק), פרי וייט, מצוות אותו כשותף לכתבת לויס ליין. קלארק מתאהב בלויס מיד כשנפגש איתה ואילו לויס בהתחלה רואה אותו כמטרד ולא מייחסת אליו חשיבות, אך עם הזמן מתרגלת לעבודה עם קלארק ומתחילה לחבב אותו. באחד מהימים סופרמן מגיע ומציל את לויס מצרה, והיא מתאהבת ב"אני האחר" של קלארק. במקביל לרומן המתפתח בין השניים, רוב הפרקים מספרים על התמודדותם של לויס וקלארק (וכך גם סופרמן) עם פושע, לכידתו והשגת סקופ בלעדי על האירוע שחוו.
ליגת הצדק
סיפורי מקור שונים
במהלך המשבר האינסופי, הקמתו של הארץ החדש השיבה את וונדר וומן לתפקיד חברה מייסדת של הליגה. זאת ועוד, חוברת מספר אפס של הכרך השני (ספטמבר 2006) גילתה שסופרמן ובאטמן שבו גם לתפקידם כחברים מייסדים. חוברת מספר 51 בסדרת הקומיקס 52 (יוני 2007) אישרה כי סיפורי המקור של שנת 1989 כפי שהוצגו בחוברות Secret Origins ו-JLA: Year One לקחו עדיין חלק בהמשכיות.
תור הכסף והארד
ליגת הצדק פעלה מתוך מערה סודית מחוץ לגבולותיה של העיירה הבדיונית האפי הרבור ברוד איילנד. למשימותיה של הקבוצה הצטרף נער צעיר בשם לוקאס "סנאפר" קאר, ועד מהרה הוא הפך לקמע הקבוצה ולחבר רשמי בה. סנאפר, שהיה ידוע בשפת הביט שלו ובהקשת אצבעותיו, עזר לקבוצה להביס את כוכב החלל הענקי סטארו הכובש במהלך הופעתה הראשונה של הקבוצה.
אוניל עיצב מחדש את החברות בליגת הצדק בכך שהסיר את וונדר וומן מכתיבת הסיפורים בחוברת מספר 69 ואת הצייד ממאדים בחוברת מספר 71. בעקבות הקרוסאובר של שתי הקבוצות בחוברות מספר 73–74 ומות בעלה, הקנרית השחורה החליטה לעבור מארץ-2 לארץ-1, לפצוח בחיים חדשים ולהצטרף לליגת הצדק. בחוברת שלאחר מכן, הדמות פיתחה את כוח-העל הידוע שלה, "צרחת הקנרית". בחוברת מספר 77 (דצמבר 1969), סנאפר קאר מרומה בידי הג'וקר ומגלה את מיקומה של מערת הליגה, מה שהוביל להתפטרותו מהקבוצה.
ליגת הצדק בע"מ
לאחר אירועי המשבר בעולמות האינסופיים, הקבוצה הוחייתה מחדש ב-1987 במהלך אירוע הקרוסאובר "אגדות" (Legends). הקבוצה החדשה נקראה "ליגת הצדק בע"מ" וניתן לה מנדט שמאפשר לה לפעול גם בגבולות אחרים מלבד ארצות הברית. הסדרה החדשה - שנכתבה על ידי קית' גיפן ודמתיאס, עם אמנות מאת קווין מגווייר (ובהמשך אדם היוז) - הוסיפה פן הומוריסטי לסיפורי הקבוצה, ואיחדה לראשונה דמויות שפעלו לבדן לפני מאורעות המשבר. גלגול זה של הקבוצה כלל את באטמן, הקנרית השחורה, הצייד ממאדים, גרין לנטרן (גאי גרדנר), קפטן מארוול, דוקטור פיית, החיפושית הכחולה, דוקטור לייט הרביעית ומיסטר מיראקל ולאחר מכן הצטרפו גם בוסטר גולד, קפטן אטום, אש, קרח ושני חברים שנטלו את זהות רוקט רד. גיפן ודמתיאס עבדו על סדרת החוברות למשך חמש שנים וסיימו את ההרצה שלהם בשנים 1992-1991 עם קשת הסיפור Breakdowns. הגישה ההומוריסטית ואפיון הדמויות הפרטני הפך לפופולרי מאוד בקרב קהל הקוראים.
JLA, 52
בשבוע העשרים וארבע של אירוע הקומיקס "52" אשר התרחש למשך שנה אחת, פיירסטורם משקם מחדש את ליגת הצדק באופן זמני, עם קבוצת גיבורים אלמונים יחסית כדוגמת החרק האורב, פיירהוק, סופר-צ'יף ובולטיר.
ליגת הצדק של אמריקה, הכרך השני
כשנה לאחר אירועי המשבר האינסופי, סופרמן, באטמן ו-וונדר וומן נפגשים במערת העטלף מתוך מטרה לאחד מחדש את הקבוצה בחוברת מספר אפס בהרצה מחודשת של הכותב בראד מלצר והמאייר אד בניס. הרכב הקבוצה בהרצה זו כלל את גרין לנטרן (האל ג'ורדן), הקנרית השחורה, החץ האדום (שותפו לשעבר של החץ הירוק), ברק שחור, הוקגירל, הטורנדו האדום וויקסן. תחילת הסדרה התמקדה בדמותו של הטורנדו האדום ועימתה את הליגה כנגד גרסה אינטליגנטית יותר של סולומון גרנדי והאנדרואיד אמאזו. לגרסה המחודשת של הקבוצה היו שתי מפקדות, "ההיכל" (גרסה משודרגת של מפקדת חברת הצדק) והמפקדה הקודמת של יחידת אול-סטאר בוושינגטון הבירה, המקושרות ביניהן באמצעות מכשיר טלפורטציה. הקנרית השחורה נבחרת ליו"ר הקבוצה לאחר הקרב עם סולומון גראנדי ואמאזו, והנהיגה גם את ליגת הצדק וגם את חברת הצדק של אמריקה במסע מפרך להציל את חברי לגיון גיבורי-העל שאבדו בזמן בניסיון להציל את בארט אלן ווולי וסט מכוח המהירות במהלך המשבר. מלצר עזב את הסדרה לאחר חוברת מספר 12.
בעקבות אירועי הלילה האפל ביותר, דונה טרוי נאלצת להקים מחדש את הליגה, כשחבריה כוללים את האל ג'ורדן, החץ הירוק, אטום, באטמן, סייבורג, סטארפייר, מון-אל, דוקטור לייט, קונגורילה וגארדיאן. עד לסופה של חוברת מספר 43, מרבית החברים החדשים בקבוצה עוזבים. מון-אל וגארדיאן עוזבים כאשר מון-אל חוזר לזמן העתיד; הקנרית השחורה חוזרת לציפורי הטרף; סטארפייר הצטרפה לקבוצת R.E.B.E.L.S המיליטריסטית; גרין לנטרן עוזב כדי לאתר ישויות נוספות של חיל הפקחים הירוקים; והחץ הירוק נאלץ לעזוב עקב הסטטוס שלו כנמלט מהחוק. רובינסון הסביר את הסיבה לכך מכיוון שהיו לו מחשבות שניות לגבי הוספת דמויות כה רבות, וכי לקבוצה יהיה הרכב חדש בחודשים הקרובים. סייבורג נשאר בקבוצה אם כי הופיע לסירוגין, וקיבל לבסוף סיפור משלו בחוברות מספר 48–50.
יקום DC
חברת DC סיימה את הרצת "תחייה מחדש" בדצמבר 2017 והחליטה לשלב את כל כותריה תחת חותם מקיף בשם DC Universe ("יקום DC"), עם קו המשכיות רציף שהחל עם כותרי "תחייה מחדש". במרץ 2018 נודע כי סדרת Justice League תחל בהרצתו של כרך חמישי, בכתיבתו של סקוט סניידר. חברי הקבוצה החדשה כוללים את סופרמן, באטמן, וונדר וומן, פלאש (בארי אלן), אקוומן, הוקגירל, סייבורג, הצייד ממאדים וגרין לנטרן (ג'ון סטוארט). בעקבות אירועי הקרוסאובר בין ליגת הצדק לחוברות אקוומן "ארץ טבועה", אקוומן נעדר ונחשב למת, ומירה תופסת את מקומו בליגה.
ברוס טים
אנימציה
למרות שבדרך כלל טים איננו עובד כשחקן, הוא דובב חלק מהדמויות בסדרות האנימציה שבהן היה מעורב. דיבובים אלה כוללים את בעל חנות הצעצועים בפרק "Beware the Gray Ghost" ב"באטמן - הסדרה המצוירת" ואת מנהיג כנופיית הג'וקרז בסדרה "באטמן: הדור הבא".
קומיקס
למרות שטים ידוע בעיקר בזכות עבודתו באנימציה, טים עוסק גם בקומיקס, תחום שהוא אחד מאהבותיו הגדולות. הוא היה מעורב בקומיקס Batman Adventures שמתבסס על הסדרה המצוירת ועבד גם על האוונג'רס ו-Vampirella. בנוסף, הוא גם צייר פופולרי של שערים ותמונות פוזה.
אד אוניל
ביוגרפיה
אדוארד אוניל נולד ב-12 באפריל 1946 באוהיו, ארצות הברית. הוא למד באוניברסיטה מקומית באוהיו. היה מורה למדעי החברה. נשוי לשחקנית קתרין רוסוף החל מ-1986.
בשנת 2003 שיחק בסדרת המשטרה "רשתות אל. איי." ברשת ABC בתור לוטננט ג'ון פריידי, בהפקתו של דיק וולף. הסדרה מבוססת על תוכנית רדיו "Dragnet" שעברה מספר גרסאות לרדיו ולטלוויזיה.
בוץ' ויג
ויג נשוי למנהלת ייצוג אמנים בדרימוורקס ולשניים בת אחת.
רוברטו אדוארדו ויולה
ביוגרפיה
ויולה נולד בבואנוס איירס, בעת שירותו בצבא שימש בתפקידים פיקודיים שונים ובדצמבר 1973 מונה למזכיר הכללי של הצבא, ב-1976 נטל חלק בהפיכה הצבאית נגד המשטר של איסבל פרון, ביולי 1978 הועלה על ידי חורחה רפאל וידלה לדרגת אלוף ומונה למפקד העליון של הצבא.
תורתו של סה-מה
חשיבות המשמעת
היצירה מצהירה כי צבא בעל אחידות מושלמת הוא בעל סיכויי ההצלחה הגבוהים ביותר, והדבר דורש מהקיסר ונציגיו לכפות משמעת נוקשה. חוקים חייבים להיות ברורים ועקביים ואכיפתם צריכה להיות ללא משוא פנים. חייב להיות גם טיפול אקטיבי בהפרעות והסתות. מפקדים חייבים להיות מודעים לשמועות ולספקות ולטפל בהם מיידית. הם גם צריכים להוביל על ידי מתן דוגמה אישית. כלי נשק וטקטיקות יש ללמוד היטב ולעומק, ואפשר להעתיק כלי נשק מן האויב אם הם מתגלים כעילאיים.
שמרים
שמר האפייה
כיום משתמשים בתאי השמר אלה למטרות אפייה, להכנת יין ומשקאות אלכוהוליים אחרים, למחקר, וכתוספי מזון.
היסטוריה של השימוש בשמרים ומחקרם
השמרים נראו לראשונה במיקרוסקופ בידי אנטוני ואן לוונהוק בשנת 1680, אך מחקר החל רק במאה ה-19, כאשר מדען בשם מילר גילה (1837) כי המיקרואורגניזמים הנפוצים בבירה הם יצורים חיים המתרבים על ידי הנצה. מחקר מעמיק יותר נעשה בשנת 1857 על ידי לואי פסטר, בעקבותיו זוהו השמרים כמיקרואורגניזמים האחראים לתסיסה שהופכת את הסוכר לאתנול.
משקאות אלכוהוליים
השימוש בשמרים להכנת משקאות אלכוהוליים החל לפני אלפי שנים, ונמשך עד היום.
אפייה
השמרים מתפיחים את הבצק בכך שהם פולטים פחמן דו-חמצני בתהליך פירוק הסוכר, גז שנפחו גדול בהרבה מהסוכר אותו הם פירקו. הוספת ביצים, תפוחי אדמה או סוכר לבצק גורמת להאצת גדילת השמרים, בעוד הוספת מלח או שומנים כגון חמאה מאטים את גדילתם.
מחקר
היותו של השמר יצור אאוקריוטי מהווה יתרון על פני חיידקים (שהם פרוקריוטים) בייצור חלבונים למטרות רפואיות, מכיוון שמנגנוני השמר דומים יותר למנגנונים האנושיים, בעיקר בתחום הגליקוזילציה.
3, 4, 5 וחצי
התכנים בתוכנית
בתכנית הוצגו סיפורים שסיפרו המנחים לשתי הבובות. רוב הסיפורים היו אגדות וסיפורי עם מוכרים כגון "עוץ לי גוץ לי", "סינדרלה" ו"נסיך צפרדע". סיפורים אלו הומחזו בעזרת תלבושות ותפאורות מושקעות, כשהמנחים משחקים את תפקידי הדמויות הראשיות. בתכניות שהוקדשו לחגים הומחזו גם סיפורים של סופרים יהודיים. כך היה לגבי "טופל'ה טוטוריטו" מאת שלום עליכם ו"העושה נפלאות" מאת י"ל פרץ. לאחר הצגת הסיפורים דיברו המנחים עם שתי הבובות ושרו שירים. חלק מהשירים שבוצעו היו שירי חגים מוכרים לילדים, ואחרים, מקוריים שנכתבו במיוחד לתכנית.
הצרה עם מלאכים
זה סרטה הראשון של היילי מילס לאחר סיום החוזה שלה עם וולט דיסני.
ב-1968 הופק סרט המשך בשם "Where Angels Go, Trouble Follows" כשסטלה סטיבנס מחליפה את היילי מילס.
טרי גודקיינד
השפעות
גודקיינד הושפע מאוד מספריה של איין ראנד והוא היה תומך נלהב של עבודותיה ושל פילוסופיית האובייקטיביזם. אף על פי שהוא הכיר בכך שהוא כותב בז'אנר הפנטזיה, הוא החשיב את ספריו ככאלה שעוסקים ביותר מפנטזיה רגילה בזכות התמקדותם בנושאים פילוסופיים ואנושיים.
מדיה אחרת
באוגוסט 2006 הוכרז שסדרת חרב האמת תופק כסדרת טלוויזיה על ידי סם ריימי, הבמאי של סרט הקולנוע ספיידרמן. הצילומים החלו במאי 2008, וב-1 בנובמבר 2008 עלה לשידור פרק הפיילוט לסדרה, הנקראת בשם "אגדת המחפש". הוצע כי שמה ייקרא על שם הספר הראשון, "חוק הקוסמים הראשון", אולם השם שונה כדי להתאים יותר לרוח הסדרה כולה.
ביקורת
לצד הצלחתו במכירות, טרי גודקיינד ספג ביקורת שלילית מאוד הן על כתיבתו והן על יחסו שהפגין בראיונות. הכתיבה זכתה לביקורת שלילית בשל עלילה לא עקבית ולא הגיונית, דמויות שטחיות וסטראוטיפיות ואף סקסיזם וקיטשיות. נטען כי רעיונות רבים המופיעים בספריו של גודקיינד מהווים גנבה ספרותית מסדרות פנטזיה אחרות, בעיקר מחזור כישור הזמן. בראיונות טען גודקייד שהוא אינו סופר פנטזיה, מכיוון שספריו עוסקים ביחסים בני אנשים ולא בעולם הפנטסטי. הוא גם כינה את ספרות הפנטזיה "ז'אנר ריק ועייף". טענה זו זכתה לביקורת רבה ברשת. קידום האובייקטיביזם של איין ראנד בספריו אף הוא זכה לביקורת שלילית.
ב-2018 זכה לביקורת חריפה ברשתות החברתיות, לאחר שלעג לעיצוב של אחד מספריו והעליב בפומבי את המעצב. הסופר התנצל על התקרית לאחר מכן.
ג'יימס קלברלי
קריירה פוליטית
בבחירות לאספת לונדון ב-2012 נבחר קלברלי מחדש כמועמד השמרני של בקסלי וברומלי ברוב זהה של 52.6% מהקולות, וקיבל את ראשות רשות הכבאות ושירותי החירום של לונדון.
בבית הנבחרים
בינואר 2018 הוא מונה לסגן יו"ר המפלגה השמרנית, ובאפריל 2019 נכנס לתפקיד שר זוטר במשרד לענייני היציאה מהאיחוד האירופי.
אגרונומיה
אגרונומיה נוקטת בגישה הוליסטית לחקלאות, עם אגרונומים המתמחים במדעי היבול והקרקע, כמו גם באקולוגיה. הם בוחנים את תכונות הקרקע והאינטראקציה שלה עם הגידולים, קובעים דרישות תזונתיות ושיטות יישום, חוקרים גידול ופיתוח יבולים, מעריכים את ההשפעה של גורמים סביבתיים, מעצבים אסטרטגיות להדברת מזיקים ושואפים לגידול יבולים יעיל ורווחי תוך מתן עדיפות לשימור הסביבה.
ליילה ח'אלד
חיים אישיים
ח'אלד גרושה ואם לשניים, נישאה בשנית ומתגוררת בעמאן בירת ירדן.
המהמר
המהמר (תורגם גם בשם הקוביוסטוס), בשמו המלא: "המהמר - מרשימותיו של איש צעיר", רומן מאת פיודור מיכאילוביץ' דוסטויבסקי שיצא לאור ב־1867. ברומן מובאים קורותיו של מהמר כפייתי רוסי באחד ממרכזי ההימורים באירופה, והוא מבוסס במידה רבה על ניסיונו האישי של דוסטויבסקי.
סמל ויילס
היסטוריה
השלט שנבחר היה מקובל קודם ולכן ונקרא "שלט האצולה של לואלין".
קרל קולר (גנרל)
גרמניה הנאצית
פקודותיו הסופיות של היטלר לקולר הגיעו בימים הבאים, כאשר ציווה עליו לשלוח את כל מטוסיו, יחד עם אנשיו הנותרים, לעזרתו של פליקס שטיינר, על מנת לסייע בקרב על ברלין. לדבריו של היטלר,.
לאחר ששמע מפיו של אלפרד יודל כי היטלר גמר אומר בדעתו להתאבד, טס קולר ב-23 באפריל, בשעה 03:30 בלילה, ל, על מנת ליידע את גרינג על כך באופן אישי. כאשר הלה התייעץ עמו בנוגע ללקיחת השלטון, הציע לו קולר ראשית לשלוח הודעה לפיהררבונקר, אשר לימים נודעה בתור.
אמריק בלום
ביוגרפיה
ב-1974 עוטר בעיטור לגיון הכבוד. בין 1981 ל-1983 כיהן כראש עיריית סרייבו והיה חבר הוועדה המארגנת של אולימפיאדת החורף של סרייבו (1984). ביוני 1984 הלך אמריק בלום לעולמו והוא בן 73 שנים. רחוב בסרייבו מנציח את שמו.
נתי גולן
ביוגרפיה
נולד בתל אביב כנתנאל הורוביץ, בנם של דב וצילה. התגייס לצה"ל במאי 1961, ועשה את שירותו הצבאי בחיל השריון. בשריון עבר הכשרה כלוחם וסיים קורס מפקדי טנקים. בהמשך השלים קורס קצינים ובאפריל 1963 מונה למפקד מחלקת טנקים בגדוד 52. לאחר שחרורו שירת במילואים כקצין בגדוד 129 של חטיבה 8. במלחמת ששת הימים שימש מפקד פלוגה בגדוד ולחם עמו בתחילה בגזרת כונתילה בסיני. בהמשך המלחמה הופנתה החטיבה לחזית הצפון והייתה הכוח הראשון והעיקרי שהשתתף בפריצה לרמת הגולן. גדודו השתתף בקרב על קלע, ולאחר שהמג"ד, אריה בירו, נפצע וסגנו נהרג, פיקד גולן על הגדוד. במהלך הקרב, נפגע גולן מקליע בראשו ומרסיסים בגבו ונאלץ להחליף מספר טנקים שנפגעו. על פועלו בקרב זכה לעיטור הגבורה.
אקלים צחיח
אקלים צחיח חם (BWh)
האקלים צחיח חם (BWh) שהוא בעצם הצורה הנפוצה של אקלים צחיח, נמצאים בדרך כלל מתחת לאזור האקלים הסובטרופי בקווי הרוחב האמצעיים הנמוכים בין 20° ל־33° בשני חלקי כדור הארץ. אקלים צחיח חם נמצאים על פני שטחים נרחבים של צפון אפריקה, המזרח התיכון, חלקים צפון מערביים של תת־היבשת ההודית, מרכז אוסטרליה, ואזורים קטנים יותר בדרום-מערב ארצות הברית ובצ'ילה.
הבשורה על-פי לוקאס פרק כ"ד
הטקסט
הטקסט המקורי נכתב ביוונית קוינה. פרק כ"ד מחולק ל-53 פסוקים.
פסוק 53
גרסת תרגום המלך ג'יימס מסתיימת במילה "אמן", בעקבות נוסח הברית החדשה המקובל, אך מהדורות ביקורתיות מודרניות של הברית החדשה אינן כוללות מילה זו, וכך גם תרגומים מודרניים לאנגלית בעוד שבנוסח תרגום דליטש לעברית מילה זו אכן מופיעה. בעותק כתב יד של תיאודור בזה, ישנן מילים שהוספו לאמור:
חוות שרתים
מאפיינים
השימוש בחוות מחשבים נעשה נפוץ יותר ויותר על ידי עסקים גדולים, במקום או לצד מחשבים מרכזיים. בגלל הכמות האדירה של שרתים בחוות, תקלה בשרת בודד היא אירוע תכוף, וניהול חוות שרתים חייב לקחת זאת בחשבון. דרכי התמודדות עם תקלות מסוג זה מגוונות וכוללות גם הכנה מראש בשיטות כמו כפילות, אשכול וגמישות בהגדרות המחשבים. לעיתים קרובות בחוות שרתים יוקצו לאותה משימה שני שרתים, עיקרי וגיבוי, כך שבמקרה של תקלה באחד מהם השירות לא יופסק. להבטחת פעולה רצופה כוללת חוות שרתים גם גנרטורים ומערכות אל-פסק, למקרה של תקלה באספקת חשמל מרשת החשמל.
קרמל (סרט)
תקציר העלילה
העלילה נסובה על חייהן של חמש נשים לבנוניות: ליילה (נאדין לבקי) העובדת בסלון יופי בביירות יחד עם שתי נשים אחרות, נסרין (יסמין אל-מארסי) ורימא (ג'ואנה מוקראזל). לכל אחת יש את הבעיה שלה בחיים: ליילה תקועה במערכת יחסים ללא מוצא עם גבר נשוי; ניסרין העומדת להינשא איבדה את בתוליה בעבר לגבר אחר, שעה שקיום יחסי מין לפני הנישואים אינו מקובל במשפחתה השמרנית; רימה נמשכת לנשים; ג'מאל היא לקוחה קבועה ושחקנית שאפתנית החוששת להזדקן; רוז, תופרת העובדת בחנות הסמוכה לסלון היא אישה זקנה שהקדישה את חייה לטיפול באחותה המעורערת בנפשה, לילי, וכעת מצאה את אהבתה הראשונה.
נייס
היסטוריה
בשנת 2007 רכשה את חברת אקטימייז הישראלית, המפתחת מוצרים לניהול סיכונים פיננסים כגון הלבנות הון, הונאות, וציות. ב-2009 הפכה אקטימייז לחטיבה בתוך נייס, ושמה שונה ל"נייס אקטימייז".
לודוויג גאורג ביברבך
לודוויג גאורג אליאס מוזס ביברבך (בגרמנית: Ludwig Georg Elias Moses Bieberbach; 4 בדצמבר 1886 – 1 בספטמבר 1982) היה מתמטיקאי גרמני. נודע כתומך המפלגה הנאצית, וטען לקשר בין גזע לבין דרך-חשיבה מדעית.
עמית לנג
עסקים ושירות ציבורי
בין השנים 2010 - 2013 לנג כיהן כסמנכ"ל חטיבת הכלכלה, פיתוח עסקי, רגולציה וקשרי מפעילים בחברת פרטנר תקשורת. במסגרת תפקידו הוביל את רכישת 012 קווי זהב ואת הסכם המותג של אורנג' עם חברת פראנס טלקום.
באפריל 2022, מונה לנג לתפקיד מנכ"ל חברת מקורות. בתקופת כהונתו זכתה מקורות להכרה כאחת מ-60 חברות המים הטובות בעולם על ידי ארגון ה-GWI, ארגון הגג העולמי שמאגד פעילות של מאות חברות פרטיות וממשלתיות שפועלות בתחום המים.
לואיג'י רוסי
לואיג'י רוסי (באיטלקית: Luigi Rossi; 1597 - 20 בפברואר 1653) היה מלחין איטלקי מתקופת הבארוק.
ניאמץ (מחוז)
דמוגרפיה
בשנת 2011 היו במחוז 470,766 תושבים וצפיפות אוכלוסין של 80/קמ"ר:
דה דה (להקה)
היסטוריה
אלבומה השני של הלהקה, Infected, יצא ב-1986 ובעל התייחסויות פוליטיות לשלטון תאצ'ר, ביקורת על מעורבות ארצות הברית במזרח התיכון, וכן שירים עם משמעויות פסיכולוגיות. באלבום זה השתתפה גם הזמרת ננה צ'רי בדואט עם ג'ונסון בשיר "Slow Train to Dawn". לאלבום זה לווה סרט של סדרת קליפים לשירים שבוימו בידי טים פופ, שצולם בפרו, בוליביה, ניו יורק ולונדון.
אלבומה החמישי של הלהקה שיצא ב-1993, Solitude, כולל בעיקרו גרסאות חדשות לשירים קודמים של הלהקה. ב-1995 יצא אלבומה השישי של הלהקה, Hanky Panky, אלבום כיסויים לשיריו של האנק ויליאמס האמריקאי. ב-2000 יצא אלבומה השביעי של הלהקה, NakedSelf.
איסור הסתכלות בערווה
מקור האיסור בציווי "ולא תתורו אחרי לבבכם ואחרי עיניכם אשר אתם זונים אחריהם" הלב והעיניים הם "סרסורי עבירה" כלשון חז"ל ולכן עיקר האזהרה היא ללכת אחר תאוות הלב שהעיניים מסייעות לכך להתממש.
הסתכלות שלא במקומות מוצנעים
בחז"ל מובאת דוגמה לאיסור כדרשה לפסוק "יָד לְיָד לֹא יִנָּקֶה רָּע" - "המרצה מעות לאשה מידו לידה כדי להסתכל בה אפילו יש בידו תורה ומעשים טובים כמשה רבינו לא ינקה מדינה של גיהנם".עוד אמרו חז"ל: "העין רואה והלב חומד והגוף עושה את העבירות" וש"אל יהרהר אדם ביום ויבוא לידי קרי בלילה", שיש בכך הוצאת שכבת זרע לבטלה שנאסרה בחז"ל.
אופסטרלנד
יישובים מרכזיים
היישובים הגדולים (מבחינה דמוגרפית) באופסטרלנד (מהגדול לקטן):
עמנואל נבון
רקע
נבון נולד בשם עמנואל מרז'ן (בצרפתית: Emmanuel Mréjen) למשפחה מתבוללת בפריז שבצרפת. למד בבית ספר יסודי דו-לשוני (צרפתית/אנגלית). את תוארו הראשון במנהל ציבורי קיבל מהמכון למדע המדינה פריז. במהלך לימודיו התמחה במשרד החוץ הצרפתי ובמשרד האוצר הצרפתי. בראשית שנות העשרים לחייו חזר בתשובה, ובשנת 1993 עלה לישראל בגפו והשלים תואר שני ושלישי ביחסים בינלאומיים באוניברסיטה העברית בירושלים. התגייס לצה"ל בגיל 24 ושירת בהנדסה קרבית. במהלך לימודיו לתואר שני חיבר עבור משרד החוץ הצעה לרפורמה של האו"ם. כדוקטורנט, היה עמית במרכז שלם.
אקטיביזם שיפוטי ותיקון שיטת הבחירות
נבון גם מציע שני תיקונים לשיטת הבחירות לכנסת: רשימות פתוחות והסכמי עודפים רב מפלגתיים. בשיטת הרשימות הפתוחות, סדר חברי הרשימה נקבע ביום הבחירות בידי מי שמצביע לאותה רשימה (עם אפשרות להגבלות, כגון שריון מקום ראשון ליו"ר הרשימה וכיוצא בזה). באשר להסכמי עודפים רב מפלגתיים, הם יאפשרו למפלגות שונות להתאגד לפני הבחירות ל"גוש" פוליטי אחד. קולות מפלגה ב'גוש' שלא תעבור את אחוז החסימה יוענקו למפלגה הגדולה ב'גוש'. שיטה זו תחזק את השתקפות רצונם של האזרחים בתוצאות הבחירות ולמפלגות הקטנות יהיה תמריץ להצטרף ל'ברית', שכן כך מצביעים יוכלו להצביע להן ללא חשש שתמיכתם לאחר הבחירות תוענק למנהיג 'הגוש' היריב. גם למפלגות החוששות שלא יעברו את אחוז החסימה יהיה תמריץ להצטרף ל'ברית' שכן תומכיהם יוכלו להצביע להן תוך ביטחון שבכל מקרה קולותיהם יספרו ויחזקו את 'הגוש'.
מעורבות פוליטית
בבחירות לנשיאות צרפת ב-2017, תמך נבון במועמדותו של פרנסואה פיאון בסיבוב הראשון ובמועמדותו של עמנואל מקרון בסיבוב השני.
פרדוקס הסולם והאסם
ניתוח מתמטי של הפרדוקס
כדי להמחיש כיצד הפרדוקס נפתר באופן מלא, ניקח מקרי פרטי בו אורכו המקוצר של הסולם (שנצפה כאשר הוא נע) שווה בדיוק לאורכו של האסם. נסמן את אורך המנוחה של הסולם ב-L_1 ואת אורך המנוחה של האסם ב-L_2. מתקיים : כאשר \beta = v/c, כך שהסולם מתאים באורכו בדיוק לאסם. ממערכת הייחוס של הסולם, אורך האסם הוא. הסימולטניות של מאורעות הסגירה של הדלת הקדמית והאחורית (שנקרא להם מאורעות A ו-B) במערכת הייחוס של האסם לא נשמרת במעבר למערכת הייחוס של הסולם, והאינטרוול דמוי המרחב בין המאורעות A ו-B מומר בחלקו לאינטרוול דמוי זמן (עקרון שמירות האינטרוול) במערכת הייחוס של הסולם.
מטרנספורמציות לורנץ נקבל שהפרש הזמנים של המאורעות A' ו-B' (שהם מאורעות A ו-B כפי שנצפים במערכת הייחוס של הסולם) הוא. לעומת זאת הפרש הזמנים בין הרגע שבו חזית הסולם פוגשת את הדלת האחורית לרגע שזנב הסולם פוגש את הדלת הקדמית הוא :, כלומר , ובמילים אחרות במקרה פרטי זה זמני הסגירה של הדלתות מתוזמנים באופן מושלם עם זמני ההגעה של חזית הסולם.
אפר פחם
הידרציה
חום ההידרציה של אפר פחם הוא כ- 15 עד 30 אחוז מחום ההידרציה של צמנט פורטלנד באותו משקל. לכן אפר פחם משמש להחלפת חלק מצמנט הפורטלנד ביציקות של גופים מסיביים.
יק"א
היסטוריה
בשנת 1924 החליפה חברת פיק"א (חברת התיישבות יהודים בפלשתינה - תוספת פ"א) את יק"א בפעילותה לתמיכה במתיישבים.
הדרבי של חיפה
הדרבי של חיפה הוא משחק הכדורגל בין שתי קבוצות הכדורגל הבכירות של חיפה, מכבי חיפה והפועל חיפה.
הדרבי בליגה
ב-18 ביוני 1949 נערך משחק הדרבי הראשון בין הקבוצות מאז קום המדינה, בו ניצחה הפועל 0-2. משנת 1955 נערכו כמעט כל משחקי הליגה בין הקבוצות באצטדיון קריית אליעזר. את המשחק הראשון באצטדיון זה ניצחה מכבי חיפה 1–4. ב-1951 עונת 1951/1952 נערך הדרבי שבו הובסה מכבי חיפה בתוצאה 1:7, בדרבי זה נכבש השלושער הראשון על ידי חלוץ הפועל, שמואל אורבך, (דקות 6,59,61). כבשו גם, משה הנדלר (8, 45), אברהם נסטרפובר (9) וטיבי נוימן (55). בשער מכבי עמד אביו של ניר דוידוביץ', בני דוידוביץ'. במהלך עונת נערך משחק הדרבי הראשון באצטדיון קריית חיים, אצטדיונה הביתי של הפועל חיפה, שהסתיים בתיקו 1-1. משחק דרבי בודד התקיים באצטדיון בלומפילד בעונת עת נענשה מכבי חיפה בשל התפרעות אוהדיה ונאלצה לארח את האדומים באצטדיון בלומפילד - עובדה זו לא הפריעה למכבי חיפה להביס את יריבתה בתוצאה 1–6 שהיא למעשה ניצחון השיא של מכבי בדרבים בליגה. בסך הכל שוחקו בליגת העל 113 משחקי דרבי, כאשר מכבי מנצחת ב-52 משחקים, הפועל ב-29 ו-32 משחקים הסתיימו ללא הכרעה. מאזן השערים בין שתי הקבוצות במפגשיהן בליגה הראשונה עומד על 177 שערים לירוקים כנגד 131 לאדומים.
גנום
המונח "גֵּנוֹם" יובא מגרמנית: Genom. מקורה הראשוני של המלה ביוונית: genos (לידה).
פרידת אברהם ולוט
פירוש רש"י, מדרשי האגדה
רש"י פירש את המריבה בין הרועים בעקבות מדרש בראשית רבה כמריבה על טוהר המידות:
פאלם
Palm III
מכשירים אלו היו בין הראשונים אשר היו מתוצרת פאלם.
Palm V/Vx
מכשיר פופולרי ויוקרתי בזמנו.
Treo
סדרה ותיקה זו הייתה שייכת בתחילה לחברת Handspring, עד שנקנתה על ידי פאלם. המכשירים בסדרה זו משולבי טלפון, ונפוצים למדי:
כרם נאטור
כרם נאטור (נולד ב-1992) אמן חזותי, יליד נצרת, חי ויוצר במילאנו.
נטלי עטיה
משחק וטלוויזיה
עם השנים השתלבה גם בעולם המשחק. בקולנוע עטיה שיחקה בין היתר בסרטים "ב-72 לא הייתה מלחמה" (1995), "הצל של החיוך שלך" (1998) של איתן ענר, "יום יום" (1998), "הארץ המובטחת" (2004) של עמוס גיתאי, "אגוז" (1999), "ימים של אהבה" (2005) של מנחם גולן, "שלוש אמהות" (2006) של דינה צבי ריקליס, "ביי ביי לאהבה" (2006), "כבוד" (2007) של חיים בוזגלו והסרט "אודם" של יהונתן סגל (2012) עליו זכתה בפרס השחקנית הטובה ביותר בפסטיבל ירושלים.
בין השאר שיחקה בהצגות "מובטל נולד" בתיאטרון גבעתיים ו"צרים" באנסמבל הרצליה בבימויו של עודד קוטלר.
השתתפה בסרט "אודם" שכתב וביים יהונתן סגל והוא הפקה משותפת ישראלית-אנגלית, הסרט מספר על שתי נשים פלסטיניות שחיות בלונדון, אחת מהן מגיעה לבקר את חברתה אחרי שלא התראו שנים רבות, הן נזכרות בהבזקים לאחור בעלילותיהן מהעבר, מאז שהיו בנות שש עשרה, הזמן בו רוזנבלט משחקת, שבו הן מתגנבות לירושלים ומתרחש אירוע שמותיר בהן חותם עמוק, לאירוע יש שתי גרסאות שונות. מורן רוזנבלט משחקת את אינאם, אחת הנערות בצעירותה ועטיה משחקת את הנערה בבגרותה. הסרט דובר אנגלית וערבית השפה בה מדברת הדמות. בפברואר 2011 נערכה בכורת הסרט בפסטיבל ברלין והוא הוצג גם בפסטיבל טורונטו. על תפקידן בסרט זכו רוזנבלט ועטיה בפרס השחקנית הטובה ביותר בפסטיבל ירושלים. בסרט משתתפות גם קלרה ח'ורי וזיו ויינר. ב-2010 שיחקה בסרטו של חיים בוזגלו, "כבוד".
אורי אלון (יזם היי-טק)
ביוגרפיה
אורי אלון נולד בשנת 1981 בירושלים, אביו הוא העיתונאי גדעון אלון, אימו, עליזה אלון עוסקת בפיסול וציור. בשנת 1999 התגייס לצה"ל ושירת ביחידה קרבית.
ג'ולפן (Julpan)
בשנת 2010 הקים את חברת ההזנק ג'ולפן (Julpan) שפיתחה מנוע חיפוש לרשתות חברתיות. בשנת 2011 נרכשה החברה בידי חברת טוויטר, תמורת כארבעים מיליון דולר. עם המכירה הצטרף אלון לטוויטר וניהל את מרכז הפיתוח שלה בניו יורק.
קומפאס (Compass)
בשנת 2012 הקים את חברת קומפאס (Compass), פלטפורמה אינטרנטית שמספקת מידע מקומי מעמיק ומאפשרת למשתמשים לאתר בזמן אמת את הנכס המתאים להם. ביולי 2014 גייסה החברה 40 מיליון דולר לפי שווי של 360 מיליון דולר. בשנת 2015 הודיע אלון על גיוס נוסף לקומפאס, בגודל 50 מיליון דולר, המשקף לחברה שווי של 800 מיליון דולר מהמשקיעים הבולטים בעמק הסיליקון, ובהם מנכ"ל Salesforce, מארק בניוף, וקרן פאונדרס של פיטר ת'יל (מייסד פייפאל) ושון פארקר. ובאוגוסט 2016 גייסה קומפאס 75 מיליון דולר לפי שווי של יותר ממילארד דולר.
מחלף רוקח
מבנה המחלף
נחל הירקון זורם בסמוך למחלף מדרום בנקודה בה נשפך נחל איילון לירקון. נחלי הירקון ואיילון זורמים בדרך כלל ללא כל הפרעה לתנועה, אך בזמן סופות גשמים הם עלולים לעלות על גדותיהם ולהציף את המחלף. לשם כך הוקמה במקום מערכת מדידה ובקרה מיוחדת, העוקבת אחר מפלס המים באזור ומספקת התרעה להצפה במקרה הצורך.
גיישה
גיישות מתלמדות נקראות מאיקו (舞子; ילדת ריקודים), או אוֹ-שאקוּ (御酌; מוזגת (אלכוהול)). האיפור הלבן, הקימונו הססגוני והתספורת הייחודית הפכו לסימן ההיכר של הגיישות. לרוב, אישה המצטרפת לעולם הגיישות מתחילה דרכה בתור מאיקו, אך אפשרי גם להצטרף בתור גיישה. עם זאת, דרושה הכשרה של שנה לפחות לפני שתתחיל לעבוד בתור גיישה או מאיקו. החוק היפני אוסר על נשים להתחיל את הכשרתן לפני גיל 18, מלבד בקיוטו, שם ניתן להתחיל בגיל 15. אישה בת 21 ומעלה נחשבת למבוגרת מדי על מנת להיות מאיקו, ולכן תהפוך לגיישה עם הצטרפותה לקהילה. עם זאת, גיישות המתחילות את דרכן בתור מאיקו זוכות ליוקרה רבה יותר כשהן מסיימות את הכשרתן ומתחילות בקריירה שלהן.
מקורות
כבר בשלבים המוקדמים של ההיסטוריה של יפן הופיעו נשות בידור. במאה ה-7 נדדו נשים שמשפחתן ירדה מנכסיה בין ריכוזי אוכלוסייה ונהגו להתפרנס ממתן שירותי מין. נשים אלו נקרא יוּקוֹ ג'וֹפוּ (遊行女; אישה נודדת), אוּקָרֶמֵה (浮かれ女 ; אישה צפה) או סָבּוּרוּקוֹ (さぶるこ ; מגישה). חלקן סיפקו רק שירותי מין, אך היו גם נשים בעלות השכלה שסיפקו בידור ברמה גבוהה יותר במפגשים חברתיים. לאחר שהבירה הקיסרית עברה לקיוטו ב-794 החלה לעלות קרנן של נשות הבידור, שכן החצר הקיסרית עוררה את העניין ביופי, ולפיכך נשים בעלות כישורים אמנותיים שגשגו.
יפן המסורתית אימצה את ערכי המיניות (השינטו לא ראה ביחסי מין טאבו) וגברים לא היו מחויבים לשמור אמונים לנשותיהם. האישה האידיאלית הייתה אם צנועה ומנהלת משק בית טובה; על פי העיקרון הקונפוציאני, האהבה הייתה בעלת חשיבות משנית בנישואים. גברים לא היו אמורים לפנות לנשותיהם בשביל הנאות מיניות או רומנטיקה, אלא לקורטיזנות. רובעי שעשועים מתוחמים החלו לקום במאה ה-16, וב-1617 הגדירה שוגונות טוקוגאווה אזורים מיועדים מסביב לערים להקמתם, והורתה לרשום את כל היוג'ו ("נשות משחק") העובדות בהם. ברבעים אלה התפתחה היררכיה בין הנשים: היוג'ו ברמה הגבוהה ביותר, שהיו למעשה קודמותיהן של הגיישות, נקראו אוֹירָן (花魁), והיו שילוב בין שחקניות ליצאניות, שהציגו ריקודים ומערכונים. הופעות אלה נקראו קָבּוּקוֹ, שפירושו "להיות פראי ויוצא דופן", והיוו למעשה את ראשית התפתחות תיאטרון הקבוקי.
עליית הגיישה
עם השמירה על הערכים המסורתיים, השתנו תנאי העבודה של הגיישות. לפני המלחמה נהגו גיישות חדשות למכור את בתוליהן למרבה במחיר, אך מנהג זה יצא מחוץ לחוק ב-1959 ונעלם כמעט לחלוטין. חוקים אחרים אסרו על מכירת גיישות ללקוחות ועל שידול ליחסי מין, ולמעשה הפכו את חיי המין של הגיישה לעניינה הפרטי, ולא של בית התה בו עבדה. בנוסף, חקיקת חוק חינוך חובה בשנות ה-60 של המאה ה-20 הפך את תהליך ההתלמדות של הגיישות לבעייתי, שכן באופן מסורתי ההתלמדות מתחילה בגיל מוקדם, והדבר הוביל לירידה חדה במספר המצטרפות החדשות. במקביל, הציגה הצמיחה הכלכלית של המדינה אפשרויות חדשות לנשים, והדבר תרם להצטמצמות המקצוע.
הכשרה
בראשית הכשרתה על המתלמדת למצוא אוֹנֶה-סאן ("אחות גדולה") - גיישה שתשמש מורה עבורה. ההכשרה נפתחת בתפקיד מינָראי ("למידה בהתבוננות"), והייתה מצטרפת לאונה-סאן שלה וצופה בה בעבודתה. המינראי לבשו תלבושת ייחודית, ססגונית יותר מזו של המאיקו, במטרה שהלקוחות הפוטנציאליים יבחינו בה על אף שתיקתה. המינראי נתמכות על ידי בית תה, המארגן את פגישותיהן, אך הן גם חופשיות להשתתף באירועים אחרים, אך עליהן לדווח על כך לבית התה. בדרך זו נרקמת מערכת יחסים בין המינראי הצעירה ובעלת בית התה, ההופכת גם היא למדריכה לדברים שלא מלמדים בבית הספר, כגון כללי השיחה נאותה ומשחקים. שלב זה נמשך בין חודש לחודשיים.
בסביבות גיל 20–22 הופכת המאיקו לגיישה מלאה בטקס שנקרא אֶריקָאֶה (襟替え; הפיכת הצווארון), ותישאר גיישה עד פרישתה.
מלפפון
במקורות היהדות
במשנה מובאת מחלוקת רבי יהודה וחכמים בשאלה האם קישוא ומלפפון הם שני מינים עד כדי שהם כלאים זה בזה, או שהם מין אחד ואינם כלאים זה בזה.
ליאור אלמליח
ליאור אלמליח (נולד ב-26 באפריל 1974) הוא זמר ופייטן ישראלי.
אוניברסיטת סלנטו
אוניברסיטת סלנטו (באיטלקית: Università del Salento; עד 2007: Università degli Studi di Lecce) היא אוניברסיטה הממוקמת בלצ'ה (Lecce) שבאיטליה והוקמה ב-1955.
היסטוריה
הרקטור הראשון של האוניברסיטה היה ג'וזפה קודאצ'י פיזנלי, והוא היה הרקטור במשך עשרים שנה.
תפילת שבע
הטועה בברכת שבע
מתפלל שהתחיל בטעות את ברכת 'אתה חונן' (או אף מספר ברכות) במקום הברכה המיוחדת לשבת בערבית, שחרית, ומנחה - משלים את ברכת החול, ורק בסיומה חוזר לברכה המיוחדת לשבת. הסיבה לכך היא שאין איסור ממשי על אמירת ברכות אלו בשבת, ולכן יחיד שהתחיל אותם בטעות, יסיימם. בתפילת מוסף נחלקו הפוסקים אם מסיים את הברכה.
מכתב אחרון ופרידה
תקציר העלילה
עלילת הסרט עוקבת אחרי אלי האוורת, עיתונאית צעירה החיה בלונדון, שחושפת סדרה של מכתבי אהבה בארכיוני המערכת בה היא עובדת, המספרים על רומן אינטנסיבי ביותר שהתקיים בשנות ה-60 בין ג'ניפר סטירלינג לאנתוני או'הר. כאשר אלי, שבעצמה מתמודדת עם אהבה לא ממומשת לסופר כריזמטי וקריירה שמתחילה לדעוך, נמשכת לסיפור, היא הופכת לאובססיבית לגילוי סוד זהותם של האוהבים ולגלות כיצד מסתיים סיפור האהבה שלהם.
אנזא"ק
מלחמת העולם הראשונה
אוגדות אלו אורגנו לכדי שני גיסות. קורפוס אנזא"ק ה-1 וקורפוס אנזא"ק ה-2. בשלב זה הפסיק אנזא"ק לשמש כראשי תיבות והפך למושג המתאר כל התארגנות שכוללת יחידות צבא אוסטרליות או ניו זילנדיות. קורפוס אנזא"ק I, תחת פיקודו של הגנרל בירדווד, עזב לצרפת בתחילת שנת 1916. קורפוס אנזא"ק II, תחת פיקודו של הגנרל אלכסנדר גודלי, הצטרף אליו לאחר זמן קצר.
קבוצת מנורה
פעילות באזור בנימינה
בהמשך לקחה קבוצת מנורה חלק בהקמת המושב רמת טיומקין שלימים התמזג לתוך העיר נתניה.
חדף זעיר
מאפיינים
תחום תפוצתו של החדף הזעיר משתרע בין דרום אירופה ועד סין ואפריקה (מלבד הסהרה). הוא נפוץ בכל ארץ ישראל, על אף שהוא נדיר יותר מהחדף הקטן.
עיר תעופה
אירוטרופוליס (או בפירוש לעברית "עיר תעופה") זוהי עיר מתמחה שהיא גם צורה חדשה (או שלב התפתחות חדש) של יישוב עירוני שנסמך על נמל תעופה גדול כעוגן כלכלי ותעסוקתי מרכזי. רוב הפעילות הכלכלית של האירוטרופוליס קשור בתשתיות תחבורה, תיירות, תנועת סחורות, שירותי עזר לתעופה ולנוסעים. את המונח טבעו גרג לינדסי וג'ון קסרדה בספרם "אירוטרופוליס - הדרך שבה נחייה בקרוב". הדגם מתקיים בצומתי תעבורה אווירית עולמיים במפרץ הפרסי, במזרח ובדרום-מזרח אסיה, בארצות הברית ובאירופה.
סבטוסלב וקרצ'וק
ביוגרפיה
ב-1994, במהלך לימודי הפיזיקה שלו באוניברסיטת לבוב (במסגרתם התמחה בסופר-סימטריה) ייסד את להקת אוקיאן אלזי. לאחר שסיים את לימודיו לתואר דוקטור, עבר לקייב.
בבחירות הפרלמנטריות של שנת 2007 התמודד כמועמד עצמאי ברשימת "בלוק אוקראינה שלנו" (Блок Наша Україна) ונבחר במסגרתה לבית המחוקקים, שם היה חבר ועדת חופש הדיבור. בספטמבר 2008 ויתר על מקומו בבית המחוקקים.
ב-2008 הוציא אלבום סולו בשם "בלילה" (ונוצ'י) וב-2011 הותיא אלבום סולו נוסף, "בריסל". בשנים הבאות יצא עם להקתו למסע הופעות עולמי במסגרתו הופיעו ברוסיה, בלארוס, קנדה, ארצות הברית
בשנת 2015 יצא וקרצ'וק לשנת לימודים באוניברסיטת ייל כחלק מתוכנית Yale World Fellows היוקרתית לקידום מצוינות ומנהיגות צעירה. ב-2018 הצטרף לבית הספר לממשל של אוניברסיטת סטנפורד.